CELEX: 62019TN0006
Language: et
Date: 2019-01-04 00:00:00
Title: Kohtuasi T-6/19: 4. jaanuaril 2019 esitatud hagi – Irish Wind Farmers’ Association jt versus komisjon

11.3.2019   
            
            
               ET
            
            
               Euroopa Liidu Teataja
            
            
               C 93/69
            
         
      4. jaanuaril 2019 esitatud hagi – Irish Wind Farmers’ Association jt versus komisjon
      (Kohtuasi T-6/19)
      (2019/C 93/89)
      Kohtumenetluse keel: inglise
      
         Pooled
      
      
         Hagejad: Irish Wind Farmers’ Association Clg (Kilkenny, Iirimaa), Carrons Windfarm Ltd (Shanagolden, Iirimaa), Foyle Windfarm Ltd (Dublin, Iirimaa) ja Greenoge Windfarm Ltd (Bunclody, Iirimaa) (esindajad: advokaadid M. Segura Catalán ja M. Clayton)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Komisjoni 25. oktoobri 2018. aasta kiri, mis puudutab juhtumit SA.44671 Iirimaa – Väidetav ebaseaduslik riigiabi fossiilkütuste sektorile madalamate omandimaksu määrade kujul;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad ühe ainsa väite, nimelt et vaatamata kahtlustele riigiabi olemasolus jättis komisjon algatamata ametliku uurimismenetluse ELTL artikli 108 lõike 2 ja määruse nr 2015/1589 (1) artikli 4 lõike 4 alusel, jättes seeläbi hagejad ilma oma menetlusõigustest. See väide hõlmab kahte väiteosa:
      
                  1.
               
               
                  Esimene väiteosa: komisjon oleks pidanud tegema ametliku otsuse. Komisjon ei ole kaebust nõuetekohaselt uurinud, nagu tema enda eeskirjades nõutakse, ja vaidlustatud õigusakt võeti vastu määruse nr 2015/1589 sätetega vastuolus.
               
            
                  2.
               
               
                  Teine väiteosa: komisjonil oleks pidanud olema tõsised kahtlused meetmete abina klassifitseerimises, ja sellest tulenevalt oleks ta pidanud algatama ametliku uurimismenetluse määruse nr 2015/1589 artikli 4 lõike 4 alusel, eelkõige ja inter alia kuna komisjon sai kaebuse ulatusest valesti aru, jättis asjakohaselt uurimata kaebuse kontekstis kaebaja esitatud kogu teabe, ei uurinud meedet nõuetekohaselt ja valis selektiivsuse hindamisel väära lähenemisviisi ega uurinud muid ELTL artiklis 107 sätestatud nõudeid.
               
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).